TRANSMITEREA ELECTRONICĂ 
A DOCUMENTELOR  NECESARE ÎNCHEIERII  CONTRACTELOR  ÎN 2024

Conform prevederilor:

•	REGULAMENTULUI (UE) 2016/679 AL PARLAMENTULUI EUROPEAN ȘI AL CONSILIULUI din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), aplicabil cu 25 mai 2018
•	HGR nr. 423/2022 privind aprobarea programelor naţionale de sănătate, cu modificările și completările ulterioare:

va informam:

1.	Furnizorul de servicii medicale este un operator de date cu caracter personal și special și are obligația asigurării securității datelor, a securității prelucrărilor de date și de asemenea are obligația  respectării drepturilor privind datele personale ale pacientilor;
2.	Documentele necesare încheierii contractelor cu CAS Dolj se transmit în format electronic asumate fiecare în parte prin semnătura electronică extinsă a reprezentantului legal al furnizorului. Reprezentantul legal al furnizorului răspunde de realitatea şi exactitatea documentelor necesare încheierii contractelor;
3.	Documentele solicitate de CAS Dolj în procesul de contractare/evaluare a  furnizorului existente la nivelul casei de asigurări de sănătate nu vor mai fi transmise la încheierea contractelor, cu excepţia documentelor modificate sau cu perioadă de valabilitate expirată, care se transmit scanate, în format PDF, asumate fiecare în parte prin semnătura electronică extinsă a reprezentantului legal al furnizorului;
4.	Pentru a evita într-o măsură rezonabilă riscul divulgării neautorizate de date cu caracter personal, va recomandam sa utilizati (creati) o adresă de e-mail destinată exclusiv procesului de contractare/comunicare cu CAS Dolj. Vă rugăm ca, în cel mai scurt timp, să ne transmiteți electronic adresa de e-mail configurata in acest scop. 
5.	Pentru a transmite în siguranță datele/documentele scanate, acestea vor putea fi criptate cu parolă înainte de trimitere, blocând astfel accesul neautorizat la acestea (mai ales în cazul furnizorilor de servicii medicale care utilizează e-mailuri înregistrate pe platforme gratuite şi nesecurizate, ex: Gmail, Yahoo). Criptarea fişierelor atașate la e-mail (datelor) se poate realiza, inainte de trimitere, folosind programe de arhivare ce au si aceasta functie (de exemplu arhivatorul 7-zip). In cazul in care utilizati aceasta metoda va rugam sa ne comunicati și parola necesară dezarhivării datelor/documentelor;
6.	Transmiterea electronică a documentelor necesare încheierii contractelor se realizează atât prin intermediul aplicaţiilor desktop utilizând platforma PIAS (fişier în format XML) cât şi prin e-mail, a documentelor scanate în format PDF.

I.	Transmiterea electronică a documentelor necesare încheierii contractelor utilizând platforma PIAS (fişier în format XML).

Se realizează prin intermediul aplicaţiilor desktop compatibile PIAS. Furnizorii care nu au softul actualizat de dezvoltator pentru transmiterea electronică a documentelor necesare contractării, pot utiliza aplicaţia desktop SIUI distribuită gratuit de CNAS.

II.	Transmiterea electronică a documentelor necesare încheierii contractelor utilizând poşta electronică (documente scanate în format PDF).

1.	Scanarea documentelor:
Fiecare  document  solicitat  în  dosarul  de  contractare  va  fi  scanat  separat  într-un  fişier  PDF  cu denumirea documentului.
Documetele scanate vor fi semnate pe prima pagină fiecare în parte, prin semnătură electronică extinsă a reprezentantului legal al furnizorului, acesta răspunzand de realitatea şi exactitatea documentelor transmise și necesare încheierii contractelor.

2.	Semnarea electronica a documentelor PDF:
Semnatura electronică se aplică pe prima pagină a fiecărui document PDF.
Pentru aplicarea semnăturii electronice într-un document PDF fără câmp de semnătură electronică, se va proceda astfel:

a) Semnarea electronică a unui document PDF fără câmp de semnătură, în Acrobat Reader DC

•	Deschideți documentul PDF în Acrobat Reader DC și efectuați click pe Tools (Instrumente),

•	Din lista de instrumente, alegeți Certificates (Certificate),

•	Efectuați click pe Digitally sign (Semnare digitală),

•	În fereastra care apare dați click pe butonul OK,

•	Trasați un chenar în zona din document unde doriți să apară semnătura electronică (ținând apăsat butonul stâng al mouse-ului și eliberându-l în momentul când chenarul are dimensiunea dorită),

•	Din  fereastra Sign  with  a  Digital  ID  (Semnați  cu  un  ID  digital),  selectați  certificatul  de tip Windows Digital ID şi dați click pe butonul Continue (Continuare).

•	Efectuați click pe butonul Sign (Semnare) din fereastra care se deschide,

•	În următoarea fereastră, alegeți locul unde se va salva documentul semnat și efectuați click pe butonul Save,

•	Introduceți PIN-ul token-ului în fereastra care apare pe ecran și efectuați click pe butonul OK.

•	Semnătura electronică va apărea în locul unde ați trasat chenarul.

3.	Arhivare/parolare/criptate fisiere inainte de atasarea la e-mail
Pentru a putea fi receptionată de CAS Dolj, arhiva nu trebuie să depăşească 10 Mb.

4.	Transmiterea documentelor
Transmiterea electronică a documentelor scanate în format PDF, asumate fiecare în parte prin semnătura electronică extinsă a reprezentantului legal al furnizorului se face pe adresele de e-mail ale CAS Dolj, configurate pe fiecare domeniu de asistență medicală, respectând perioada stabilită prin calendarul de contractare.

OBSERVAȚIE: Limita maximă pentru dimensiunea fişierelor ataşate este de 10 MB; în cazul în care documentele depăşesc această limită se vor transmite în mai multe e-mailuri.

Dacă furnizorul utilizează metode securizate de transfer fișiere mari, se pot transmite pe e-mail link-uri de unde pot fi descărcate fișierele arhivate/parolate.

Adresele de e-mail ale CAS Dolj, la care se vor transmite documentele sunt:
•	pentru medicina de familie: contract_primara@casdj.ro
•	pentru ambulatoriu clinic: contract_clinic@casdj.ro
•	pentru paraclinic: contract_paraclinic@casdj.ro
•	pentru îngrijiri medicale la domiciliu: contract_ingrdom@casdj.ro
•	pentru recuperare: contract_recuperare@casdj.ro
•	pentru dispozitive medicale: contract_dispozitive@casdj.ro
•	pentru stomatologie: contract_dentara@casdj.ro
•	pentru farmacii: contract_farmacii@casdj.ro
•	pentru pns farmacii: contract_pns_farma@casdj.ro
•	pentru pns spitale: contract_pns_spital@casdj.ro
•	pentru spitale: contract_spital@casdj.ro
•	pentru ambulanță : contract_ambulanta@casdj.ro
•	pentru convenții: contract_conventii@casdj.ro

La primirea e-mailului, personalul desemnat din cadrul Serviciului Evaluare-Contractare din cadrul CAS Dolj, va confirma recepţionarea acestuia, executând “Reply” la e-mailul primit. Confirmarea e-mailului se va face în maxim 24 ore de la recepționare.

OBSERVAȚIE: În cazul în care nu primiţi confirmare în maxim 24 ore de la transmiterea e-mailului, vă rugăm să ne contactaţi pentru informaţii privind verificarea datelor transmise.